Z A P I S N I K
6. sjednice Vijeća Gradske četvrti Podsljeme
održane 29. studenog 2017. u objektu MO Markuševec- DD Bidrovec, Bidrovečka cesta 30, s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semrem, Emil Tafra, Drago Topolovec i Zlatko Večerin

Drugi nazočni: Goran Rogić, Gradski ured za mjesnu samoupravu

Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
[bookmark: _GoBack]Prije utvrđivanja dnevnog reda, predsjednik otvara raspravu o zapisniku 5. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 5. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći



DNEVNI RED:


1.  Izmjena Financijskog plana Gradske četvrti Podsljeme za 2017. – donošenje zaključka
2.  Izmjena Plana komunalnih aktivnosti Gradske četvrti Podsljeme za 2017. – donošenje  
     zaključka
3.  Izmjena Programa održavanja komunalne infrastrukture na području Gradske četvrti    
     Podsljeme
4.  Prijedlog prioriteta za Plan komunalnih aktivnosti Gradske četvrti Podsljeme u 2018. –   
     donošenje zaključka
5.  Prijedlog Programa gradnje objekata i uređaja komunalne infrastrukture na područje Grada   
     Zagreba u 2018. – davanje mišljenja 
6.  Prijedlog Programa  održavanja javnoprometnih površina, javnih objekata, javne rasvjete te  
     izvanrednog održavanja nerazvrstanih cesta na područje Grada Zagreba u 2018.
7.  Odabir domara u objektima mjesne samouprave za razdoblje siječanj-lipanj 2018. –   
     donošenje zaključka
8.  Povjerenstvo za pripremu Plana komunalnih aktivnosti - osnivanje
9.  Pitanja, prijedlozi i obavijesti






Ad.1. Izmjena Financijskog plana Gradske četvrti Podsljeme za 2017.

Predsjednik Vijeća objašnjava kako se radi samo o prebacivanju sa stavke Plan komunalnih aktivnosti na stavku Održavanje nerazvrstanih cesta iznosa 1.6 miliona kuna. Isto je potrebno radi usklađivanja sa Izmjenama Proračuna Grada Zagreba. Ništa ne gubimo, samo prebacujemo asfaltiranje cesta koje nisu još naplaćene (Gradišće, Špoljarci, Štirovnička, Ciki i linijske rešetke u ulici Budeki) iz Plana komunalnih aktivnosti na Održavanje nerazvrstanih cesta. Iz tog razloga treba uskladiti Financijski plan, Plan komunalnih aktivnosti te Program održavanja komunalne infrastrukture.

Bez rasprave, Vijeće jednoglasno donosi Zaključak o izmjeni Financijskog plana Gradske četvrti Podsljeme za 2017. Isti se nalazi u privitku ovog zapisnika.

Ad 2. Izmjena Plana komunalnih aktivnosti gradske četvrti Podsljeme za 2017.

Predsjednik Vijeća objašnjava kako je na tragu prve točke dnevnog reda i Izmjena Plana komunalnih aktivnosti. Ističe kako određeno stavke Plana neće biti izvršene u potpunosti do kraja godine te predlaže da se preostala sredstva, zadnjim rebalansom u 12.mjesecu prebace na stavku postavljanja umjetne trave na novom malonogometnom igralištu, iza OŠ Markuševec. Na taj način iskoristit će se sva sredstva koja Vijeću stoje na raspolaganju.

Bez rasprave, Vijeće jednoglasno donosi Zaključak o izmjeni Plana komunalnih aktivnosti Gradske četvrti Podsljeme za 2017. Isti se nalazi u privitku ovog zapisnika.

Ad 3. Izmjena Programa održavanja komunalne infrastrukture na području Gradske četvrti Podsljeme za 2017.

Predsjednik Vijeća objašnjava kako se i ovdje radi o usklađenju sa Izmjenama financijskog plana te da nema nikakvih suštinskih promjena.
Bez rasprave, Vijeće jednoglasno donosi Zaključak o izmjenu Programa održavanja komunalne infrastrukture na područje Gradske četvrti Podsljeme za 2017. Isti se nalazi u privitku ovog zapisnika

Ad 4. Prijedlog prioriteta za Plan komunalnih aktivnosti gradske četvrti Podsljeme u 2018.

Predsjednik Vijeća objašnjava kako su u navedeni prijedlog uvršteni svi dosad pristigli zahtjevi i prijedlozi te da se isti konstantno nadopunjava. Ističe kako se glavni prioriteti za idući Plan već znaju te kako mnoge troškovnike i procjene vrijednosti pojedinih akcija već imamo.
Drago Topolovec moli da se dodatno uvrsti asfaltiranje istočne staze na groblju Markuševec.
  
Bez rasprave, Vijeće jednoglasno donosi Popis prioriteta za Plan komunalnih aktivnosti Gradske četvrti Podsljeme 2018. Isti se nalazi u privitku ovog zapisnika.

Ad 5. Prijedlog Programa gradnje objekata i uređaja komunalne infrastrukture na području Grada Zagreba u 2018.

Predsjednik Vijeća ističe kako nije zadovoljan Prijedlogom Programa gradnje objekata i uređaja komunalne infrastrukture u 2018., budući da u isti nije uvrštena nijedna od većih 
stavki koju je Vijeće predložilo. Iz navedenog  razloga predlaže da Vijeće da negativno mišljenje.

Nakon kraće rasprave, Vijeće jednoglasno donosi:


Z A K LJ U Č A K
o davanju mišljenja na Prijedlog Programa gradnje objekata i uređaja komunalne infrastrukture na području Grada Zagreba u 2018.

	1. Vijeće Gradske četvrti Podsljeme daje negativno mišljenje na Prijedlog Programa 	gradnje objekata i uređaja komunalne infrastrukture na području Grada Zagreba u 	2017.

	2. Vijeće je nezadovoljno neuvrštavanjem svojih prioriteta u Prijedlog Programa.

	3. Ovaj će zaključak biti upućen Gradskom uredu za prostorno uređenje, izgradnju 	Grada, graditeljstvo, komunalne poslove i promet.


Ad 6. Prijedlog Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018.

Predsjednik Vijeća objašnjava kako se i ovdje radi o istom problemu kao i u prethodnoj točki dnevnog reda te također predlaže davanje negativnog mišljenja.
Budući da nije bilo rasprave, Vijeće jednoglasno donosi:



Z A K LJ U Č A K
o davanju mišljenja na Prijedlog Programa održavanja javnoprometnih površina,
javnih objekata, javne rasvjete te izvanrednog održavanja
nerazvrstanih cesta na području Grada Zagreba u 2018.

	1. Vijeće Gradske četvrti Podsljeme daje negativno mišljenje na Prijedlog izmjene 	    Programa održavanja javnoprometnih površina, javnih objekata, javne rasvjete te   	    izvanrednog održavanja nerazvrstanih cesta na području Grada Zagreba 2018.

	2. Ovaj će zaključak biti upućen Gradskom uredu za prostorno uređenje, izgradnju 	    Grada, graditeljstvo, komunalne poslove i promet.

Ad 7. Odabir domara u objektima mjesne samouprave za razdoblje siječanj-lipanj 2018.

Predsjednik Vijeća objašnjava kako su se predsjednici Mjesnih odbora izjasnili kako su zadovoljni postojećim domarima u svojim objektima te predlažu da se istima produže ugovori za narednih 6 mjeseci. Predsjednik Vijeća se slaže s navedenim prijedlogom te ističe kako je moguće da će od ljeta doći do određenih promjena na pozicijama domara.
Nakon kraće rasprave, Vijeće je jednoglasno odlučilo da se produže postojeći ugovori.


Ad 8. Povjerenstvo za pripremu Plana komunalnih aktivnosti

Predsjednik Vijeća predlaže osnivanje Povjerenstva za pripremu Plana komunalnih aktivnosti.
Predlaže da Povjerenstvo sačinjavaju predstavnici svakog pojedinog mjesnog odbora te u Povjerenstvu predlaže

1. Krešimir Kompesak
2. Pero Semren
3. Zdravko Jambrešić
4. Drago Topolovec
5. Mario Jurin

Nakon kraće rasprave, jednoglasno je prihvaćen prijedlog te je u navedenom sastavu osnovano Povjerenstvo za pripremu Plana Komunalnih aktivnosti.

Ad 9. Pitanja, prijedlozi i obavijesti

Nenad Cebić moli da se Zagrebačkim cestama uputi zamolba da postave nedostajući poklopac šahta na lokaciji Bidrovečka cesta 53.

Drago Topolovec također moli da članovi Vijeća dobiju službene pozive od strane Protokola Grada Zagreba na sva veća otvorenja gradilišta, uvođenja u radove i slično.

Emil Tafra pita što je s najavljenim Programom razvrstavanja otpada, koji je istaknut od strane gradonačelnika?
Predsjednik Vijeća odgovara kako Vijeće još uvijek nije obaviješteno o nikakvim mjerama i akcijama.



Sjednica je završila u 11 sati.



KLASA: 026-02/17-001/491
URBROJ: 251-06-11-2-17-2
Zagreb, 29.studeni 2017.



Zapisnik vodio
Goran Rogić

